Source: https://nasazilina.sme.sk/c/6288221/sexualne-zneuzival-maloletu-dostal-mensi-ako-minimalny-trest.html
Timestamp: 2017-06-27 12:11:20+00:00
Document Index: 528777

Matched Legal Cases: ['Súd ', 'súd ', 'súd ', 'súd ', 'Súd ', 'Súd ', 'súd ', 'Súd ']

Sexuálne zneužíval maloletú. Dostal menší ako minimálny trest - nasazilina.sme.sk
Sexuálne zneužíval maloletú. Dostal menší ako minimálny trest
Sexuálne hry Patrika H s jeho priateľkou, ktorá nemala ani 15 rokov ho dostali za mreže. Táto dvojica sa nemala problém ukazovať ani na verejnosti. Patrik si dokonca raz za novinovým stánkom stiahol nohavice a požadoval orálny sex. Bol už políciou hľadaný 7. mar 2012 o 6:30 Juraj Milo
Patrik H. čaká na rozsudok. Súd ho poslal na 15 mesiacov do väzenia.(Zdroj: Juraj Milo)Písmo:A-|A+00, poštu si nepreberá, no súd si myslí, že do basy príde dobrovoľne. ŽILINA. HORNÝ VADIČOV. Dvadsaťročný Patrik H. z Horného Vadičova si našiel minimálne o 6 rokov mladšiu priateľku. Spoločné chodenie si okoreňovali aj sexuálnymi hrami. Keďže ona nedosiahla 15 rokov, Patrik si takého hry zo zákona nemohol dovoliť, a tak pôjde za mreže. Poštu nepreberá, telefóny nedvíha Patrik nebol pre políciu a súdy neznámy. Za sebou má už kriminálnu minulosť. Poštové zásielky a telefonáty už dlhšie ignoroval. Svedčili o tom aj úvodné slová sudcu na jeho pojednávaní: „Konečne ste sa dostavili. Telefón ste nám dali, ale nezdvíhate ho. Ignorujete súd aj prokuratúru.“ Sex na verejnosti Patrik sa pred súd dostal za zneužívanie maloletej Renáty. Pred pojednávaním, na ktoré sa dostavil aj s jeho kamarátom, pôsobil uvoľneným dojmom. Hlasitý a sebaistý prejav však skončil vstupom do pojednávacej miestnosti. Patrik sa posadil oproti prokurátorovi, ktorý mu postupne pripomenul všetko, čoho sa dopustil. Patrik a Renáta svoje sexuálne túžby, napriek jej nízkemu veku, neskrývali ani pred verejnosťou. Pred rokom si ich okolie všimlo, keď v pivárni zabudli na zábrany a Patrik sa dotýkal Renátiných pŕs a pohlavných orgánov. „A robil to, hoci si vtedy uvedomoval, že nedosiahla 15-ty rok života,“ dodával prokurátor. Ešte odvážnejšie a zvrhlejšie sa táto dvojica správala o niekoľko dní neskôr. Za novinovým stánkom sa Patrik neovládol a opäť sa dotýkal jej pohlavných orgánov. Ona mu povedala, že ju to bolí, a tak si na verejnosti stiahol nohavice a od Renáty požadoval orálny sex. Tá mu na chvíľu vyhovela. Trest je menší ako polovica minimálnej hranice Zákon za zneužívanie osoby mladšej ako pätnásť rokov stanovuje trest odňatia slobody na tri až desať rokov. Patrik mal však šťastie. „Súd odsudzuje Patrika H. na trest odňatia slobody v trvaní 15 mesiacov v ústave s minimálnym stupňom stráženia. Je to kvôli postoju odsúdeného a aj správaniu zneužitej Renáty, ktorá s takýmito činmi súhlasila,“ povedal sudca. „Bolo len otázkou času, kedy sa dostane do väzenia“ Na obecnom úrade v Hornom Vadičove Patrika zastali: „V poslednom čase som nepočula, žeby boli s ním nejaké problémy.“ Pred deviatimi mesiacmi sa však polícia obrátila o pomoc na verejnosť, práve v súvislosti s Patrikom. Dôvodom bol príkaz na jeho zatknutie pre krádež. Patrik si ani teraz nepreberal poštu, hoci o trestnom stíhaní vedel. Polícia sa domnievala, že sa preto naschvál skrýva. Po jeho nájdení však prišlo ešte závažnejšie obvinenie zo sexuálneho znežívania. Patrikovo okolie však voči nemu nebolo také zhovievavé ako obecný úrad. „My ho poznáme ako drzého arogantného chalana, vagabunda a zlodeja. Bolo len otázkou času, kedy sa dostane do väzenia. Že akurát za toto, je vtipné,“ povedali jeho známi, ktorí nechcú byť menovaní. To, že Patrik má kriminálnu minulosť potvrdila aj žilinská prokuratúra. „Voči tejto osobe bolo vedených už viacero trestných konaní,“ potvrdil hovorca Krajskej prokuratúry v Žiline Milan Cisárik. Súd si myslí, že do basy príde dobrovoľne. Napriek tomu, že sa zväčša pri takýchto činoch berie na pomoc policajná eskorta a obvinený sa na súd dostaví v putách, Patrik prišiel aj odišiel sám. Súd dospel k záveru, že nie je predpoklad, žeby Patrik chcel ujsť, alebo si opäť nepreberal poštu, či nedvíhal telefóny, hoci tak v minulosti niekoľkokrát urobil. Domov mu tak príde zásielka a vo väzení budú čakať, že sa na výkon trestu dostaví dobrovoľne sám. Zdieľať na facebooku (0) Diskusia (0)